孙休

吴景帝孙休（235年－264年），字子烈，是孙权第六个倪子，是吴国第三任皇帝，在位六年。
 生平 
太元二年（252年）受封为琅琊王，住勒虎林，搿歇辰光十八岁。同年四月，孙权因为得之风疾病死勒建邺，俚个倪子孙亮继位，诸葛恪秉政，弗欲诸王勒滨江兵马之地，拿孙休迁到丹杨郡。之后又因为丹杨太守李衡几次以事侵扰孙休，孙休上书乞求迁到其他郡，孙亮下诏迁孙休到会稽郡。
太平三年（258年）九月廿六号，孙綝发动政变，罢黜孙亮为会稽王，迎立孙休为帝，孙休三次辞让而受，改元永安。孙休登基，封孙綝为丞相，孙綝权倾朝野，最后孙休除脱孙綝。
孙休在位期间，以卫将军濮阳兴为丞相，廷尉丁密、光禄勋孟宗为左右御史大夫。布典宫省，兴关军国。
孙休崇尚文化。永安元年创设国学，置学官，立五经博士，选送吏中及将吏子弟好学者就学，搿是南京太学之滥觞，韦昭是首任博士祭酒。
武功方面，呒没啥个建树。想要先统一南方，永安七年（264年）二月，趁蜀中无主，西征巴蜀，以镇军将军陆抗、抚军将军步协、征西将军留平、建平太守盛曼，领大军围蜀巴东守将罗宪。魏派将军胡烈领步骑二万侵扰西陵，来救罗宪，陆抗等只好引军退回吴国，最终朆夺取蜀汉故地。
同年七月，孙休病重，弗能讲闲话，还能写；搿一年三十岁英年早逝。丞相濮阳兴、左将军张布游说朱皇后，因为蜀国初亡，交阯携叛，国内震惧，希望立一个年纪大个君主，所以立孙和个倪子孙皓嗣位。
孙皓继位后，勒元兴元年（264年）十一月，杀脱濮阳兴搭张布。又勒甘露元年（265年）七月，逼杀孙休个家子婆景皇后朱氏，只勒苑中小屋治丧，又送孙休四个倪子到吴小城。
 倪子 
豫章王孙𩅦：孙休长子，262年立为太子。266年畀孙皓杀脱。
汝南王孙𩃙：孙休次子。266年畀孙皓杀脱。
梁王孙壾：孙休三子。
陈王孙𠅨：孙休四子。

Category:孙吴
Category:孙姓